Den Vest-Sjællandske Avis, 1828-06-14
Den 29de Mai bragte en tele graphisk Depesche, som var ankommen til Marseille og blev afsendt derfra til Toulon Ordre til at Expeditionen skal afseile; men ingen veed hvorhen. Udtagelsen af Matroser for Flaaden i Rochefort er saa stærk, at selv gifte Søefolk i Bordeaux og som have Børn blive pressede dog med al muelig Skaansel. Det seer ud til af alle Omstændigheder som at Frankerige og England handle i den største Overeenstemmelse med hinanden. Men den meest krigeriske Efterretning have vi modtaget i en ganske nye Skrivelse fra Constantinopel af 19de Mai hvori det hedder: Alle fredelige Concessioner have været forgiæves. Den Russiske Krigserklæring er den 12te ankommen hertil ved en fra Braila udfærdiget Coureer; den følgende Dag forsamlede Divaner sig for at raadslaae, siden den Tid har alting faaet et krigerisk Udseende. Alle Musselmænd fra 12 til 60 Aar ere blevne ved en befaling fra Sultanen, som er oplæst i Moscheerne, opfordrede til at holde sig beredte til paa det første Vink at gribe Vaabnene for at forsvare Fædrenelandet og Religionen; den samme befaling forbyder at forurolige de Rajas og Udlændingerne; ogsaa hersker den fuldkomneste Rolighed. Krigens Udbrud er ligeledes bleven forkyndet paa alle offentlige Pladser. Muselmændene have hørt denne Nyehed med deres sædvanlige Jernmodighed, som er en Følge af deres Religionsgrund sætninger; men Prophetens Fane var endnu ikke bleven opplantet. Jkke heller tales der endnu om Sultanens og Storvezirens Opbrud. Ministerne have i Dag aflagt Huussein Pascha deres Afskeds-Besøg, denne bryder imorgen op til Bulgarien, for der at overtage Overcommanden for de uregelmæssige Militzer. De regelmæssige Tropper skulle staae under Jtabil Paschas Befaling. Disse ere tildeels opbrudte herfra til Donau; deres Antal anslaaes til 30,000. Den gamle Seraskier Chosrev Mehemed, er overdraget at forsvare Hovedstaden og at danne Recruterne. Det hedder, at Militzerne fra Rumelien blive opbudte til at forsvare Overgangen over Balkan Bierget. De gamle Krigskibe, som endnu ere her, blive udrustede, for, under TahirPaschas Befaling, at tiene til at forsvare Til gangene til Hovedstaden. - Den nyeste Efterretning fra Vien af 3die Juni beretter: at manhar erfaret fra Constantinopel, at Prophetens Standard er virkelig bleven op plantet paa Sophie-Moscheen, som et Tegn paa den almindelige Opbydelse af Tropper og paa en Krigstilstand. - Spor til Opstand iblandt Tropperne og især iblandt de næsten forglemte Janitscharer have allerede yttret sig. Nogle hundrede Mand af denne saa frygtede Militz havde listet sig ind i Hovedstaden og vilde, understøttede af et betydeligt Partie, forsøge paa en Contrarevolution og giøre et Anslag imod Sultanens Person, hvortil de vilde benytte en Fest, som Capudan Pascha havde foranstaltet til hans Ære paa Øen Halki; men de ere blevne opdagede. Det lader ogsaa som de udenlandske Ministre begynde at frygte for Udbruddet af indvortes Uroeligheder; thi Hr. von Ottenfels vil afreise til Brussa i Lilleasien; den Preussiske Minister Hr. von Canitz, tilligemed den Nederlandske Hr. von Zuylen van Nyevelt ville foretage ligeledes en Excursion til Lilleasien for at besee Oldsagerne i Egnen ved Troja.